rejauldu/bengali-wikipedia huggingface dataset:
ধী (সংস্কৃত: धी) মানে বোঝা, প্রতিফলন, ধর্মীয় চিন্তা, মন, নকশা, বুদ্ধিমত্তা, মতামত, ধ্যান, কল্পনা, ধারণা ও বুদ্ধি।  এই শব্দটি বাক শব্দের সাথে যুক্ত, যার অর্থ বাকশক্তি। ধী হল কণ্ঠস্বর বা 'কথা', এটি চিন্তা-মন বা বুদ্ধি। ধী এর অর্থ 'ধারণ করা' বা 'স্থাপন করা', এবং বুদ্ধির কার্যকলাপ নির্দেশ করে।  ধী এর স্বাভাবিক অর্থ হল 'চিন্তা' যা সংস্কৃত শব্দ বুদ্ধির সাথে মিলে যায় যার অর্থ 'মনের কার্যকলাপ', 'চিন্তা', 'বোঝা' ও 'বুদ্ধিমত্তা'। বৈদিক সংস্কৃত দুটি শব্দ ধী  ও ব্রহ্ম প্রার্থনামূলক বা ধ্যানমূলক চিন্তাভাবনার জন্য ব্যবহার করে যার প্রেক্ষাপটে ধী অর্থ 'দৃষ্টিসম্পন্ন অন্তর্দৃষ্টি', 'তীব্র চিন্তা ও প্রতিফলন', এবং ব্রহ্ম শব্দটি ব্রহ থেকে উদ্ভূত হয়েছে, যার অর্থ 'বড় হওয়া', 'কে। বিস্তৃত করা'। মনুস্মৃতি ধর্ম পালনের জন্য দশটি অপরিহার্য নিয়ম বর্ণনা করে- ধৃতি (ধৈর্য), ক্ষমা  (মার্জনা), দম (আত্ম-নিয়ন্ত্রণ'), অস্তেয় (সততা),  শৌচ (শুদ্ধতা), ইন্দ্রিয়-নিগ্রহ (ইন্দ্রিয়ের নিয়ন্ত্রণ),  ধী (যুক্তি), বিদ্যা (জ্ঞান ও শিক্ষা), সত্য (সত্যতা) এবং অক্রোধ ( ক্রোধ নিয়ন্ত্রণ)।  প্রাসঙ্গিকতা ধী, গায়ত্রী মন্ত্র (ঋগ্বেদ ৩.৬২.১০)-এ সংঘটিত  ধীমাহি ও ধিয়ো-এর উপসর্গটি 'বোঝা' বোঝায়, এবং এর জ্ঞানীয় শব্দ বুদ্ধের অর্থ 'মনের যুক্তিবিদ্যা', যা চূড়ান্ত অভিজ্ঞতার জন্য উপলব্ধি অতিক্রম করতে হবেবাস্তবতা। ধীর শব্দটি, যার অর্থ 'শান্ত', সেই অন্বেষণকে বোঝায় যার বুদ্ধি জ্ঞানে পরিপূর্ণ হয় কোন শব্দটি ধী অর্থ 'বুদ্ধি' এবং এর অর্থ 'আগুন' বা 'জ্ঞান'। অ-আত্মান অর্থাৎ অনাত্মান, যা স্বভাবগতভাবে অসম্মত, ধী (বুদ্ধি) এর কার্যের বস্তু যা আনন্দ, স্বতন্ত্র চেতনার প্রকৃতি প্রকাশ করে। পতঞ্জলি যোগকে সংজ্ঞায়িত করে চেতনার বিকল্প তরঙ্গের নিরপেক্ষকরণ হিসাবে; চিত্ত বৃত্তি নিরোধ (যোগসূত্র ১.২) বাক্যাংশে, চিত্ত 'চিন্তার নীতি'কে বোঝায় এবং এর মধ্যে 'প্রাণিক জীবন শক্তি', মনস ('মন' বা 'ইন্দ্রিয় চেতনা'), অহংকার এবং বুদ্ধি ('স্বজ্ঞাত বুদ্ধিমত্তা'), এবং বৃত্তি চিন্তা ও আবেগের তরঙ্গকে বোঝায় যা অবিরামভাবে উদ্ভূত হয় এবং নিরোধ বলতে 'নিরপেক্ষতা', 'বন্ধ' বা 'নিয়ন্ত্রণ'। মূল বুদ্ধ এবং এর উদ্ভূতিগুলি বেদে 'প্রজ্বলন' বা 'জাগরণ' অর্থে দেখা যায়, বুদ্ধ শব্দটি প্রথমবারের মতো "সাংখ্যায়ন ব্রহ্ম উপনিষদে" আবির্ভূত হয়। ধৃতি এবং এর জ্ঞাত দিধিতি থেকে ধী প্রাপ্ত হয়েছে, এটি অন্তর্দৃষ্টির ঝলকানিকেও বোঝায় যা সম্পূর্ণরূপে ইন্দ্রিয়গ্রাহ্য উপলব্ধির বাইরে। মানসিক অঙ্গগুলি হল মনস ('মন') এবং হৃদ ('হৃদয়'), এবং মানসিক অনুষদগুলি হল চিত্ত ('চিন্তা'), ধী ('মানসিক দৃষ্টি') এবং ক্রতু ('মানসিক শক্তি')। মনসকে বলা হয় মৌখিক মূল 'চিত-, ধী- ও মন- দ্বারা নির্দেশিত প্রক্রিয়াগুলি সম্পাদন করে; দর্শন বাস্তবায়িত করার জন্য ধী এর প্রয়োজন হয় ক্রতু।  তথ্যসূত্র  বিষয়শ্রেণী:ভারতীয় দার্শনিক ধারণা বিষয়শ্রেণী:হিন্দু দার্শনিক ধারণা বিষয়শ্রেণী:জ্ঞানতত্ত্বের ধারণা বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:বেদান্ত
{{safesubst:db-deleted |namespace     =  |target        =  |nowelcome     =  |header        =  |header-text   =  |icon          = File:Ambox warning pn.svg |wizard        = yes |text          = : পাতাটি উইকিপিডিয়া থেকে দ্রুত মুছে ফেলা হয়েছে। এটি দ্রুত মুছে ফেলার মানদণ্ডের নি৭ ধারার অধীনে করা হয়েছে, কারণ নিবন্ধটি {{safesubst:#if:||একজন ব্যক্তি, একটি গোষ্ঠী, একটি পৃথক প্রাণী, একটি সংস্থা (ব্যান্ড, ক্লাব, কোম্পানি, ইত্যাদি), ওয়েব সামগ্রী বা একটি সংগঠিত ইভেন্ট সম্পর্কিত}} যা বিশ্বাসযোগ্যভাবে কীভাবে বা কেন বিষয়টি গুরুত্বপূর্ণ বা তাৎপর্যপূর্ণ (অর্থাৎ সেই বিষয়ে একটি নিবন্ধ কেন একটি বিশ্বকোষে অন্তর্ভুক্ত করা উচিত) তা নির্দেশ করেনা। দ্রুত মুছে ফেলার মানদণ্ডের অধীনে, এই জাতীয় নিবন্ধগুলি যে কোনও সময় মুছে ফেলা হতে পারে। সাধারণত কী উল্লেখযোগ্য হিসেবে গৃহীত হয় সে সম্পর্কে এখানে ক্লিক করে আরও পড়ুন। |rfudlink=no }}
গ্ল্যাক্সোস্মিথক্লাইন পাকিস্তান (জিএসকে) একটি পাকিস্তানি ওষুধ প্রস্তুতকারী কোম্পানি যা ব্রিটিশ কোম্পানি গ্ল্যাক্সোস্মিথক্লাইনের একটি সহায়ক সংস্থা।  এটি পাকিস্তানের বৃহত্তম ঔষধনির্মাণ কোম্পানি।   ইতিহাস  কোম্পানিটি পাকিস্তানে গ্ল্যাক্সো ল্যাবরেটরিজ পাকিস্তান লিমিটেড হিসাবে কাজ শুরু করে এবং ১৯৫১ সালে করাচি স্টক এক্সচেঞ্জে তালিকাভুক্ত হয়।   বেচাম, গ্ল্যাক্সো ওয়েলকাম এবং স্মিথ ক্লাইন নামে তিনটি কোম্পানি ২০০২ সালে একীভূত হয়ে জিএসকে পাকিস্তান নাম ধারণ করেছিল।   ২০০৮ সালের ডিসেম্বরে, জিএসকে পাকিস্তান প্রায় ৩৬.৫ মিলিয়ন মার্কিন ডলার দিয়ে ব্রিস্টল মায়ার্স স্কুইব অধিগ্রহণ করেছিল।   ২০১০ সালের ডিসেম্বরে, জিএসকে পাকিস্তান পাকিস্তানের স্টিফেল ল্যাবরেটরিজ অধিগহণ করে।   তথ্যসূত্র    বিষয়শ্রেণী:পাকিস্তানের ঔষধ প্রস্তুতকারক কোম্পানি বিষয়শ্রেণী:পাকিস্তান স্টক এক্সচেঞ্জে তালিকাভুক্ত কোম্পানি
দেবেন্দ্র নাথ আচার্য () অসমের একজন ঔপন্যাসিক, গল্পকার, কবি ও শিশু সাহিত্যিক। তিনি প্রাধানত ইতিহাসভিত্তিক উপন্যাসের রচয়িতা। তিনি জংগম নামক উপন্যাসের জন্য সাহিত্য অকাদেমি পুরস্কার লাভ করেন।শিৱনাথ বর্মন, অসমীয়া জীৱনী অভিধান, চ'ফিয়া প্রেছ এণ্ড পাব্লিচার্ছ প্রা: লি:, ১৯৯২, পৃ: ২২৭  শৈশব, শিক্ষা ও কর্মজীবন অসমের যোরহাটের নিকটবর্তী গরখীয়া দল নামক স্থানে দেবেন্দ্র নাথ আচার্যের জন্ম হয়। তার পিতার নাম নগেন্দ্র নাথ আচার্য ও মাতার নাম জয়ন্তীপ্রিয়া দেবী। গরখীয়া দল বালক প্রাথমিক বিদ্যালয়ে তার প্রথম শিক্ষাজীবন আরম্ভ হয়। ১৯৫৩ সনে যোরহাট সরকারি বালক বিদ্যালয় থেকে শিক্ষা সমাপ্ত করে ১৯৫৫ সনে গুয়াহাটির কটন কলেজ থেকে আই.এ.এস পরীক্ষায় উত্তীর্ণ হন। ১৯৫১ সনে অসম অভিযান্ত্রিক মহাবিদ্যালয়ে অধ্যাপক পদে নিযুক্ত হন। ১৯৬৩-৬৪ সন পর্যন্ত লন্ডনে সিনিয়র রিসার্চ ইঞ্জিনিয়ার রুপে কার্যনির্বাহ করেন। ১৯৬৫ সনে যোরহাট অভিযান্ত্রিক মহাবিদ্যালয়ে সহঃ অধ্যাপক হিসেবে নিযুক্ত পান। ১৯৬৮ সনে তিনি অসম কারিগরী সঞ্চালকালয়ের উপ-সঞ্চালক রুপে কার্যনির্বাহ করেন।  সাহিত্য কর্ম অসমের ইতিহাসকে ভিত্তি করে তিনি বহুসংখ্যক উপন্যাস রচনা করেছিলেন।     অন্য যুগ অন্য পুরুষ (১৯৭১)  কালপুরুষ (১৯৭৬)  জংগম (১৯৮৩) রক্তরাগ ( ১৯৭২) বেকার নিকেতন(১৯৭২) রামধেনু কার ধেনু(১৯৭২) পল্লৱী কবিতা কবিতা এক তারিখ (নাটক)  সম্মান অসম প্রকাশন পরিষদ পুরস্কার (১৯৭১ সন) সাহিত্য অকাদেমি পুরস্কার (১৯৮১ সন)। অসম সাহিত্য সভার প্রেমধর দত্ত সোবরণী  পুরস্কার মৃত্যু ১৯৮১ সনের ২৯ সেপ্টেম্বর তারিখে দেবেন্দ্র নাথ আচার্যের মৃত্যু হয়। মৃত্যুর সময় তিনি অসম গ্যাস কম্পানীর জেনেরেল মেনেজার পদে নিযুক্ত ছিলেন। তথ্যসূত্র
পশ্চিমবঙ্গ বিধানসভা নির্বাচন, ২০১১  পূর্ব মেদিনীপুর জেলার সারাংশ |- ! style="background-color:#E9E9E9;text-align:left;" width=225 |পার্টি ! style="background-color:#E9E9E9;text-align:right;" |আসন জয়  ! style="background-color:#E9E9E9;text-align:right;" |আসন পরিবর্তন  |- | style="text-align:left;" |তৃণমূল কংগ্রেস | style="text-align:center;" | ১৬ | style="text-align:center;" | ১২ |- | style="text-align:left;" |ভারতের কমিউনিস্ট পার্টি (মার্ক্সবাদী) | style="text-align:center;" | ০ | style="text-align:center;" | ৬ |- | style="text-align:left;" |ভারতের কমিউনিস্ট পার্টি | style="text-align:center;" | ০ | style="text-align:center;" | ৩ |- | style="text-align:left;" |ডব্লিউ বিএসপি/এসপি | style="text-align:center;" | ০ | style="text-align:center;" | ৩ |- |} Category:West Bengal election result templates  বিষয়শ্রেণী:পূর্ব মেদিনীপুর জেলার রাজনীতি
মোহাম্মদপুর বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।   আয়তন  মোহাম্মদপুর ইউনিয়নের আয়তন ১১.৯৪ বর্গ কিলোমিটার।    জনসংখ্যা  ২০১১ সালের আদমশুমারি অনুযায়ী মোহাম্মদপুর ইউনিয়নের জনসংখ্যা ২৩,৪২৩ জন।    অবস্থান ও সীমানা  সেনবাগ উপজেলার মধ্যাংশে মোহাম্মদপুর ইউনিয়নের অবস্থান। এ ইউনিয়নের উত্তরে সেনবাগ পৌরসভা, পশ্চিমে সেনবাগ পৌরসভা ও কাবিলপুর ইউনিয়ন, দক্ষিণে বিজবাগ ইউনিয়ন এবং পূর্বে ফেনী জেলার দাগনভূঁইয়া উপজেলার রামনগর ইউনিয়ন ও পূর্ব চন্দ্রপুর ইউনিয়ন অবস্থিত।   প্রশাসনিক কাঠামো  মোহাম্মদপুর ইউনিয়ন সেনবাগ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। এ ইউনিয়নের গ্রামগুলো হল:  মোহাম্মদপুর  রাজারামপুর   শিক্ষা ব্যবস্থা  ২০১১ সালের আদমশুমারি অনুযায়ী মোহাম্মদপুর ইউনিয়নের স্বাক্ষরতার হার  ৫৮.৬%। এ ইউনিয়নে ৮টি প্রাথমিক বিদ্যালয় রয়েছে।   শিক্ষা প্রতিষ্ঠান    <p align="center">প্রাথমিক বিদ্যালয়  মোহাম্মদপুর বালিকা সরকারি প্রাথমিক বিদ্যালয়  উত্তর মোহাম্মদপুর সরকারি প্রাথমিক বিদ্যালয়  পূর্ব মোহাম্মদপুর সরকারি প্রাথমিক বিদ্যালয়  সেবারহাট সরকারি প্রাথমিক বিদ্যালয়  মোহাম্মদপুর ডি. টি. সরকারি প্রাথমিক বিদ্যালয়  দক্ষিণ মোহাম্মদপুর সরকারি প্রাথমিক বিদ্যালয়  সিরাজ উদ্দীন আহমেদ খান সরকারি প্রাথমিক বিদ্যালয়  রাজারামপুর সরকারি প্রাথমিক বিদ্যালয়   উল্লেখযোগ্য ব্যক্তি    চিত্তরঞ্জন সাহা উদ্যোক্তা, অমর একুশে গ্রন্থমেলা  আব্দুর রহমান সাবেক সংসদ সদস্য, নোয়াখালী-৫   যোগাযোগ ব্যবস্থা   সেনবাগ উপজেলা হতে সিএনজি অথবা অটোরিকশা যোগে সহজেই ইউনিয়ন পরিষদ কমপ্লেক্সে আসা যায়।   খাল ও নদী   শাহজী খাল   হাট-বাজার  <p align="center">হাট-বাজারের তালিকা  সেবারহাট  মতি মিয়ার হাট  ভূঁইয়ার দীঘি বাজার  সাহাজির হাট  কল্যান্দি বাজার   দর্শনীয় স্থান   কল্যান্দি জমিদার বাড়ি  ভূঁইয়ার দীঘি  পীর আনিস ভূঁইয়া সাহেবের জামে মসজিদ  সেবারহাট কালী মন্দির  জামাই শ্বশুরের দীঘি (তিনপুকুর)  হামিদ আলী কন্ট্রাক্টর বাড়ি  কল্যান্দী সার্বজনীন দুর্গা মন্দির   জনপ্রতিনিধি  <p align="center">বর্তমান পরিষদ   নামপদবিনির্বাচিত এলাকাফিরোজ আলম চেয়ারম্যাননজরুল ইসলামসাধারণ সদস্য০১নং ওয়ার্ডকাজী জহিরুল ইসলামসাধারণ সদস্য০২নং ওয়ার্ডআবদুর রহিমসাধারণ সদস্য০৩নং ওয়ার্ডসাহাব উদ্দিনসাধারণ সদস্য০৪নং ওয়ার্ডজহির হোসেনসাধারণ সদস্য০৫নং ওয়ার্ডছানা উল্যাহসাধারণ সদস্য০৬নং ওয়ার্ডশাহাদাত হোসেনসাধারণ সদস্য০৭নং ওয়ার্ডসাধারণ সদস্য০৮নং ওয়ার্ডনাছির উদ্দিনসাধারণ সদস্য০৯নং ওয়ার্ডহাছিনা আক্তারসংরক্ষিত মহিলা সদস্য০১, ০২ ও ০৩নং ওয়ার্ডশাহেনা আক্তারসংরক্ষিত মহিলা সদস্য০৪, ০৫ ও ০৬নং ওয়ার্ডশাহীনুর আক্তারসংরক্ষিত মহিলা সদস্য০৬, ০৭ ও ০৯নং ওয়ার্ড    আরও দেখুন   সেনবাগ উপজেলা  সেনবাগ থানা  নোয়াখালী জেলা   তথ্যসূত্র    বহিঃসংযোগ   বিষয়শ্রেণী:সেনবাগ উপজেলার ইউনিয়ন
উইকিপ্রকল্প পতাকা    এই  উইকিপ্রকল্প পতাকা টেমপ্লেটটি প্রতিটি নিবন্ধের আলাপ পাতায় যোগ করতে হবে। সম্পূর্ণ সিনটেক্স নিচে বর্নিত হল...  {{উইকিপ্রকল্প সাহিত্য |class=   |importance= |attention= |biography= |book= |bengal= }}  সাধারণ মানসমূহ  class বা শ্রেণী – নিবন্ধের গুনমান অনুসারে উইকিপ্রকল্প বাংলাদেশ মূল্যায়ন   FA  বা নি - উইকিপিডিয়া:নির্বাচিত নিবন্ধ  A বা প্রনি -   উইকিপিডিয়া:প্রস্তাবিত নির্বাচিত নিবন্ধ;   GA বা ভাল -   উইকিপিডিয়া:ভাল নিবন্ধ   B বা প্রভা -  উইকিপিডিয়া:প্রস্তাবিত ভাল নিবন্ধ;   C বা প-  পরিস্করণ.  Start - যে নিবন্ধটি প্রাথমিক ভাবে শুরু এমন নিবন্ধের থেকে কিছু ভালো, কিন্তু কিছু গুরুত্বপূর্ণ বিষয় আলোচনার বাকি আছে।  Stub - মূলত প্রাথমিক ভাবে শুরু এমন নিবন্ধ।বাংলাদেশের প্রাথমিক নিবন্ধ.  NA - যে নিবন্ধটি গুণমান এখনও মূল্যায়িত হয়নি।  importance  বা গুরুত্ব– নিবন্ধের গুরুত্ব আনুসারে শ্রেণী বিভাগ। তার জন্য মূল্যায়ন দপ্তর দেখুন।  Top  High  Mid  Low   মানসমূহ  biography – "yes" বাংলা সাহিত্যিকের জীবনী  attention – "yes" যে নিবন্ধটি গুণমান এখনও মূল্যায়িত হয়নি।   book - "yes" যদি  পুস্তক উইকিপ্রকল্পের অংশ হয়।  bengal – "yes"  যদি  বাংলা উইকিপ্রকল্পের অংশ হয়।   Category:উইকিপ্রকল্প বাংলাদেশ
কুয়ে মাঙ্কক বা কুয়ে ম্যাংকুক হল ইন্দোনেশিয়ান কুই। কুই হল ইন্দোনেশিয়ার ভাপিয়ে প্রস্তুত করা কাপকেকজাতীয় এক ঐতিহ্যবাহী জলখাবার। কুয়ে মাঙ্কক কথাটির অপর একটি মানে হল বাটি আকৃতির কেক অথবা কাপ কেক। এটি ইন্দোনেশিয়ার স্থানীয় বোলু কুকুস ("স্টিমড টার্ট/কেক") খাবারের মতোই সমান একটি জনপ্রিয় জলখাবার। যদিও কুয়ে মাঙ্কক ও বোলু কুকুস উভয়েরই আকার ও গঠন প্রায় একই রকম কিন্তু বোলু কুকুস তৈরির জন্য সামান্য কিছু উপাদানের প্রয়োজন হয় (সাধারণত চার থেকে পাঁচটি), যেখানে কুয়ে মাঙ্কক তৈরি করতে এক ডজনেরও বেশি উপাদানের প্রয়োজন হয়। এছারাও গঠনের দিক দিয়েও এদের মধ্যে বিভেদ আছে। বোলু কুকুস নরম এবং তুলতুলে হয় অন্যদিকে কুয়ে মাঙ্ককের গঠন রুক্ষ এবং খসখসে।   উপকরণ, রান্নার পদ্ধতি এবং রূপ  এটি প্রস্ততির জন্য প্রথমে ময়দা, চালের আটা, সাগু (টেপিওকা), খামির, ডিম, নারকেলের দুধ, চিনি এবং লবণ একসাথে মেখে রাখতে হয়। ঐতিহ্যগত মিষ্টি স্বাদ আনার জন্য কুয়ে মাঙ্কক -এ পাম চিনি মেশানো হয়। এইজন্য রান্নার পর এই কেকের উপরের পৃষ্ঠ বাদামী বর্ন ধারণ করে।  কুয়ে মাঙ্ককের অন্যান্য ঐতিহ্যগত রন্ধন প্রকরনগুলিতে টেপ সিংকং বা তাপাই (গাঁজানো কাসাভা), অথবা উবি (মিষ্টি আলু) বা তালাস (তারো) ইত্যাদি বিবিধ উপাদানের ব্যবহার হয়। কুয়ে মাঙ্কক প্রস্তুতির জন্য ময়দার মণ্ড কিছু টিন বা স্টেইনলেস স্টিলের নির্মিত পাত্রে বা ছোট বাটিতে রাখা হয় এবং বেক করতে (ভাপাতে) দেওয়া হয়। কেকের উপরের অংশটি যতক্ষণ না ফুলের ন্যায় স্ফীত এবং প্রসারিত হচ্ছে ততক্ষন পর্যন্ত মিশ্রনটিকে ভাপানো হয়। উপরের অংশটি ফুলে উঠে চারটি ফুলের পাপড়ির মতো আকার ধারণ করে। এই কেকের গঠন সাধারণ কাপকেকের তুলনায় কিছুটা নরম এবং দৃঢ় হয়। এই কেকের মধ্যে সামান্য আর্দ্রতা বর্তমান থাকে। কুয়ে ম্যাংকক -এর উপরে কখনো কখনো কোচানো নারকেল ছড়িয়ে সাজানো হয়। এই কেক দক্ষিন পূর্ব এশিয়ার ইন্দোনেশিয় রন্ধনশৈলীর একটি গুরুত্বপূর্ণ সংযোজন।   তথ্যসূত্র   বিষয়শ্রেণী:ভাপায়িত খাবার বিষয়শ্রেণী:ইন্দোনেশীয় রুটি
alt=|থাম্ব| এই রেখাচিত্রটি শেষ বিচারের দিন "হাশরের ময়দানে"র (আরদ্ আল-হাশর)। এটি আনুমানিক ১২৩৮ সালে করা সুফী তত্ত্ববিদ ও দার্শনিক ইবনে আরাবির স্বহস্তে লিখিত ফুতুহাত আল-মাক্কিয়ার পান্ডুলিপি থেকে নেয়া। এটাতে আরশ(আল্লাহ তা’য়ালার সিংহাসন), ধার্মিকদের (আল-আমিনুন) জন্য মঞ্চ, ফেরেশতাদের সাত সারি, জিব্রাইল (আল-রুহ), আ’রাফ (বেষ্টনী), হাউজে আল কাওসার, আল-মাকাম আল-মাহমুদ (পরম আরাধ্য মঞ্চ, যেখানে মুহাম্মাদ বিশ্বস্তদের পক্ষে সুপারিশ করার জন্য দাঁড়াবেন), মিজান (পাপ-পূণ্য মাপার ‍দাড়িঁপাল্লা), পুল সিরাত (সেতু), জাহান্নাম (দোজখ) এবং মারজ আল-জান্নাত (বেহেশতের চিরশ্যামল মাঠ) দেখানো হয়েছে।বেগলি, ওয়েইন ই, দ্যা গার্ডেন অব দ্যা তাজমহল: এ কেস স্টাডি অব মুগল আকিটেকচারাল প্ল্যানিং এন্ড ‍সিম্বলিজম, ইন: ওয়েসকোট, জেমস এল; উওলস্কে-বুলমাহ্‌ন, জোয়াসিম (১৯৯৬) Mughal Gardens: Sources, Places, Representations, and Prospects ডুমবার্টন ওক্স, ওয়াশিংটন ডি,সি,. পৃষ্ঠা ২২৯-২৩১ হাউজে আল কাওসার () বলতে জান্নাতে বিদ্যমান একটি নদী বা ঝর্নাধারাকে বোঝানো হয়। ফার্সী ভাষায় এটিকে 'আবে হায়াত' শব্দ দ্বারা বোঝানো হয়, যদিও এ শব্দটির অন্য অর্থও রয়েছে। ইসলামী বিশ্বাস মতে কেয়ামতের দিন সবাইকে যখন পুনরুত্থিত করা হবে তখন জেগে ওঠার পর সবাই অনেক বেশি পিপাসা নিয়ে এবং বিশৃঙ্খল পরিবেশে তৃষ্ণা নিবারণ করার চেষ্টা করবে। তারপর, আল্লাহ তা’য়ালা মুহাম্মাদ কে দায়িত্ব দেবেন বাছাই করার জন্য যে, বিশ্বাসীদের মধ্যে তৃষ্ণা নিবারণে কে কে অগ্রাধিকার পাবেন। এর পর তাদেরকে তেষ্টা মেট‍াবার জন্য হাউজে কাওসার থেকে শীতল আর সুস্বাদু পানি পান করানো হবে। কুরআন শরীফের সূরা আল-কাওসারে এই দিনের পরিস্থিতির ব্যাপারে বলা হয়েছে, তবে বেশিরভাগ আয়াতের ব্যাখা সূরাটি বিশেষত মুহাম্মাদকে দেওয়া আল্লাহ তা’য়ালার বিশেষ নেয়ামত বা প্রাচুর্য সম্পর্কে নির্দেশ করে।তাদাব্বুর-ই-কুরআন লেখক আমিন আহসান ইসলাহী - একজেসিসেস এ্যাভেইলেভল হিয়ারএকজেসিসেস  বাই জাভেদ আহমদ ঘামিদি অন্যান্য নবী ও রাসূলগণের তুলনায় মুহাম্মাদের বিশেষ মর্যাদা এখানে তুলে ধরা হয়েছে।  হাউজে কাওসার বর্ণনার গূঢ় অর্থ হ'ল মুসলমানদেরকে শেষ বিচারের দিনের ভয়াবহতা সর্ম্পকে সচেতন করা এবং সেই অনুসারে তাদের পরকালের ভালোর জন্য এখন থেকেই পরিকল্পনা করতে অনুপ্রাণিত করা। এটি মুহাম্মাদের প্রতি তাদের ভালবাসার প্রকাশ এবং কেয়ামতের দিনের না দেখা বিষয়ের প্রতি বিশ্বাস স্থাপনে উদ্বুদ্ধ করে।   আরও পড়ুন   শেষ বিচারের ইসলামী দৃষ্টিভঙ্গি (আখিরাত ও কেয়ামত)  তথ্যসূত্র  বিষয়শ্রেণী:পুকুর বিষয়শ্রেণী:ইসলামি পরিভাষা বিষয়শ্রেণী:জান্নাত বিষয়শ্রেণী:ইসলামে বিচার
তমলুক ভারতের পশ্চিমবঙ্গ রাজ্যের পূর্ব মেদিনীপুর জেলার একটি সদর শহর ও পৌরসভা এলাকা। শহরটি রূপনারায়ণ নদীর তীরে অবস্থিত। প্রাচীনকালে তমলুক শহরটি তাম্রলিপ্ত নামে পরিচিত ছিল।   ভৌগোলিক উপাত্ত  thumb|left|200px|তমলুকের ভগ্নপ্রায় রাজবাড়ি শহরটির অবস্থানের অক্ষাংশ ও দ্রাঘিমাংশ হল  । সমুদ্র সমতল হতে এর গড় উচ্চতা হল ৭ মিটার (২২ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে তমলুক শহরের জনসংখ্যা হল ৪৫,৮২৬ জন। এর মধ্যে পুরুষ ৫২%, এবং নারী ৪৮%।  এখানে সাক্ষরতার হার ৭৭%, । পুরুষদের মধ্যে সাক্ষরতার হার ৮৩%, এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে তমলুক এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:পূর্ব মেদিনীপুর জেলার শহর ও নগর বিষয়শ্রেণী:পশ্চিমবঙ্গের শহর
ইন্দোর লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি একটি অসংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ২১,১৫,৩০৩ জন।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি মধ্যপ্রদেশের ইন্দোর জেলায় অবস্থিত বিধানসভা কেন্দ্রগুলি নিয়ে গঠিত।https://myneta.info/madhyapradesh2018/https://ceomadhyapradesh.nic.in/OnlineMapNew.aspx   ইতিহাস  ইন্দোর লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি মধ্যভারত রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷    বিধানসভা কেন্দ্র গুলি  লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র তফসিলী জাতিদের জন্য সংরক্ষিত আসন।   দেপালপুর বিধানসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২০৩ নং বিধানসভা কেন্দ্র। এটি একটি অসংরক্ষিত আসন। এটি ইন্দোর জেলায় অবস্থিত৷  ইন্দোর-১ বিধানসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২০৪ নং বিধানসভা কেন্দ্র৷ এটি ইন্দোর জেলায় অবস্থিত৷ এটি একটি অসংরক্ষিত আসন৷  ইন্দোর-২ বিধানসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২০৫ নং বিধানসভা কেন্দ্র৷ এটি ইন্দোর জেলায় অবস্থিত৷ এটি একটি অসংরক্ষিত আসন।  ইন্দোর-৩ লোকসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২০৬ নং বিধানসভা কেন্দ্র৷ এটি ইন্দোর জেলায় অবস্থিত৷ এটি একটি অসংরক্ষিত আসন৷৷  ইন্দোর-৪ বিধানসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২০৭ নং বিধানসভা কেন্দ্র। এটি একটি অসংরক্ষিত আসন। এটি ইন্দোর জেলায় অবস্থিত৷  ইন্দোর-৫ বিধানসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২০৮ নং বিধানসভা কেন্দ্র৷ এটি ইন্দোর জেলায় অবস্থিত৷ এটি একটি অসংরক্ষিত আসন৷  রাউ বিধানসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২০৯ নং বিধানসভা কেন্দ্র৷ এটি ইন্দোর জেলায় অবস্থিত৷ এটি একটি অসংরক্ষিত আসন।  সানবেড় লোকসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২১০ নং বিধানসভা কেন্দ্র৷ এটি ইন্দোর জেলায় অবস্থিত৷ এটি তফসিলী জাতিদের জন্য সংরক্ষিত আসন৷   তথ্যসূত্র   বিষয়শ্রেণী:মধ্যপ্রদেশের লোকসভা কেন্দ্র বিষয়শ্রেণী:ইন্দোর জেলা
হরি ভূমি উত্তর ও মধ্য ভারতে প্রকাশিত হিন্দি ভাষার একটি দৈনিক পত্রিকা। ৫ সেপ্টেম্বর ১৯৯৬ সালে একটি সাপ্তাহিক হিন্দি ভাষার সংবাদপত্র হিসাবে  প্রতিষ্ঠিত, ১৯৯৭ সালের নভেম্বরে এটি একটি দৈনিক পত্রিকায় রূপান্তরিত হয়েছিল এবং হরিয়ানায় হরিভূমি ' রোহটক ' সংস্করণ হিসাবে শুরু হয়েছিল। এই সংস্করণ দিয়ে সংবাদপত্রটি পুরো হরিয়ানা রাজ্যের সংবাদকে কভার করেছিল।  এপ্রিল ১৯৯৮ সালে মিডিয়া গ্রুপ ভারতের রাজধানী, ফরিদাবাদ ও গুড়গাঁও সহ এনসিআর অঞ্চলের সংবাদ কভার করতে 'দিল্লি' সংস্করণ শুরু করে। ২০০১ সালের মার্চ মাসে এই গ্রুপ ছত্তিশগড়ে প্রবেশ করে বিলাপুর সংস্করণ শুরু করে, এরপরে জুন ২০০২ এ এটি বিলাসপুরে অফিস শুরু করে এবং রায়পুর সংস্করণ শুরু করে। রায়পুর সংস্করণ দিয়ে এটি ওড়িশার কিছু অংশও কভার করে।  অক্টোবর ২০০৮ হরিভূমি জবলপুর সংস্করণ মধ্যপ্রদেশে শুরু হয়েছিল। পরে একই বছর ছত্তিশগড়ে হরিভূমি রায়গড় সংস্করণ শুরু হয়েছিল।   প্রচলন এবং পাঠকরা   সংস্করণ  কপি দৈনিক  রোহতাক সংস্করণ  ১,৫৬,২১৫ (এবিসি জানু - জুন ২০১৫ পরিসংখ্যান)  দিল্লি সংস্করণ  ৭৭,২০৬ (সিএ সার্টিফাইড ফিগার)  বিলাসপুর সংস্করণ  ১,৬৫,৮৭৮ (এবিসি জানু - জুন ২০১৫ পরিসংখ্যান)  রায়পুর সংস্করণ  ২,৫৭,৪৭৭ (এবিসি জানু - জুন ২০১৫ পরিসংখ্যান)  জব্বলপুর সংস্করণ  ১,৬২,২০০ (আরএনআই প্রত্যয়িত চিত্রসমূহ)  রায়গড় সংস্করণ  ২৫,৪১৮ (সিএ সার্টিফাইড ফিগারস)  মোট সঞ্চালন  প্রতিদিন ৯,২৬,৬৪৮ অনুলিপি প্রচারিত হয়    পাঠককুল  আইআরএস ২০১৪ এর পরিসংখ্যান অনুসারে (Indian Readership Survey) হরিভূমি  ২৭.৭১ লক্ষ পাঠক সহ ভারতের নবম বৃহত্তম হিন্দি দৈনিক হিসাবে প্রতিষ্ঠিত। হরি ভূমি ছত্তিশগড়ের সর্বাধিক পঠিত এবং প্রচারিত দৈনিক যা ১৩.৫৫ লক্ষ পাঠক (আইআরএস ২০১৪) এবং ৪.০৬ লক্ষ অনুলিপি রয়েছে। (ABC-July-Dec 2014) হরি ভূমির ভোপাল এবং জাবালপুর সংস্করণ সহ মধ্য প্রদেশে প্রায় ২.৫০ প্রচার হয়েছে। হরি ভূমি এর রোহাতক সংস্করণ ABC(জুলাই-ডিসেম্বর ২০১৪) সহ হরিয়ানায় ১.৪৬ লক্ষ অনুলিপি প্রচার করেছে এবং ৯.৬৮ লক্ষ পাঠক রয়েছে। IRS 2014   ম্যানেজমেন্ট  প্রতিষ্ঠাতা স্বত্বাধিকারী এবং প্রধান সম্পাদক অভিমন্যু সিন্ধু এবং গ্রুপ সম্পাদক কুলবীর ছিকারা।    আরো দেখুন    সিন্ধু শিক্ষা ফাউন্ডেশন   তথ্যসূত্র    বহিঃসংযোগ       বিষয়শ্রেণী:হিন্দি ভাষার সংবাদপত্র বিষয়শ্রেণী:মধ্যপ্রদেশের গণমাধ্যম বিষয়শ্রেণী:১৯৯৬-এ প্রতিষ্ঠিত সংবাদপত্র
ফিলিপ্পাস জেরেমিয়া রুডল্ফ স্টেইন (; জন্ম: ৩০ জুন, ১৯৬৭) কেপ প্রদেশের কিম্বার্লী এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট, নাটাল, নর্দার্নস ও অরেঞ্জ ফ্রি স্টেট দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন রুডি স্টেইন।   প্রথম-শ্রেণীর ক্রিকেট  কিম্বার্লীর ডায়াম্যান্টভেল্ড হাই স্কুলে অধ্যয়ন করেছেন তিনি। ১৯৮৫-৮৬ মৌসুম থেকে ২০০০-০১ মৌসুম পর্যন্ত রুডি স্টেইনের প্রথম-শ্রেণীর খেলোয়াড়ী জীবন চলমান ছিল। ধৈর্য্যশীল উদ্বোধনী ব্যাটসম্যান ছিলেন রুডি স্টেইন। ক্রিজের কাছাকাছি এলাকায় ঝানু ফিল্ডার হিসেবে অবস্থান করতেন।  ১৯৯৫-৯৬ মৌসুমে নাটালের পক্ষে খেলা শুরু করেন। এরপূর্বে ১৯৮৫-৮৬ মৌসুমে গ্রিকুয়াল্যান্ড ওয়েস্টের পক্ষে খেলেছেন। ১৯৮৬-৮৭ মৌসুম থেকে ১৯৯৪-৯৫ মৌসুম পর্যন্ত অরেঞ্জ ফ্রি স্টেটের প্রতিনিধিত্ব করেন। ১৯৮৩ থেকে ১৯৮৫ সাল পর্যন্ত জিডব্লিউ নাফের পক্ষে জুনিয়র রিপ্রেজেন্টিটিভ ক্রিকেটে অংশ নেন।  ২০০২ সালে নর্দার্নসের পক্ষে প্রথম-শ্রেণীর খেলোয়াড়ী জীবন শেষের পূর্বে তিনটি খেলায় অংশ নেন। খেলোয়াড়ী জীবনের শেষদিকে তার স্ট্রাইক রেটের কিছুটা উত্তরণ ঘটে। পাঁচটি একদিনের শতরানের পাশাপাশি এগারোটি প্রথম-শ্রেণীর শতরানের ইনিংস খেলেছেন তিনি।   আন্তর্জাতিক ক্রিকেট  সমগ্র খেলোয়াড়ী জীবনে তিনটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন রুডি স্টেইন। ২ জানুয়ারি, ১৯৯৫ তারিখে কেপ টাউনে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ৪ মার্চ, ১৯৯৫ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি। এছাড়াও, ২২ অক্টোবর, ১৯৯৫ তারিখে হারারেতে স্বাগতিক জিম্বাবুয়ে দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।  বেশ প্রতিশ্রুতিশীল ব্যাটসম্যান হিসেবে টেস্ট ক্রিকেটে তার চমৎকার অভিষেক পর্ব সম্পন্ন হয়। গ্যারি কার্স্টেনের সাথে উদ্বোধনী জুটিতে শতরান সংগ্রহ করেন। ২২০ মিনিট ক্রিজে অবস্থান করে ৪৬ রান তুলেছিলেন। ইডেন পার্কে স্বাগতিক নিউজিল্যান্ড দলের বিপক্ষে তার এ সংগ্রহ পরবর্তীতে সর্বোচ্চ সংগ্রহ হিসেবে চিত্রিত হয়।   তথ্যসূত্র    আরও দেখুন   স্টিভেন জ্যাক  পিটার কার্লস্টেইন  দক্ষিণ আফ্রিকান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  দক্ষিণ আফ্রিকান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কোয়াজুলু-নাটালের ক্রিকেটার বিষয়শ্রেণী:গ্রিকুয়াল্যান্ড ওয়েস্টের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:নর্দার্নসের ক্রিকেটার বিষয়শ্রেণী:ফ্রি ফরেস্টার্সের ক্রিকেটার বিষয়শ্রেণী:ফ্রি স্টেটের ক্রিকেটার বিষয়শ্রেণী:কিম্বার্লি, উত্তর কেপ থেকে আগত ক্রিকেটার
ইন্দিরা হিন্দুজা ভারতের মুম্বাই ভিত্তিক একজন স্ত্রীরোগবিশারদ, প্রসূূতি বিশেষজ্ঞ এবং বন্ধ্যাত্ব বিশেষজ্ঞ। Profile of Dr. Indira Hinduja  at Hinduja Hospital. তিনি গ্যামেটের ইনট্রাফেলোপিয়ান প্রতিস্থাপন (জিআইএফটি) কৌশলটির পথনির্দেশ করেছিলেন যার ফলশ্রুতিতে ১৯৮৮ সালের ৪ জানুয়ারি ভারতের প্রথম জিআইএফটি শিশুর জন্ম হয়। এর আগে তিনি ১৯৮৬ সালের ৬ আগস্ট কেইএম হাসপাতালে ভারতের দ্বিতীয় টেস্ট টিউব বেবির জন্ম দিয়েছিলেন।  মেনোপোসাল এবং অকাল ডিম্বাশয়ের ব্যর্থতা সমস্যাযুক্ত রোগীদের জন্য একটি ওসাইট অনুদানের কৌশল বিকাশের জন্যও তাকে কৃতিত্ব দেওয়া হয়,১৯৯১ সালের ২৪ শে জানুয়ারিতে এই কৌশলে দেশের প্রথম শিশুটিকে বের করে এনে ছিলেন।    শিক্ষা জীবন  তিনি বোম্বাই বিশ্ববিদ্যালয় থেকে 'হিউম্যান ইন ভিট্রো ফার্টিলাইজেশন অ্যান্ড এমব্রায়ো ট্রান্সফার' শীর্ষক থিসিসের জন্য পিএইচডি ডিগ্রি অর্জন করেছেন। তিনি বোম্বের মহিম পশ্চিম, পিডি হিন্দুজা হাসপাতালের সার্বক্ষণিক কর্মরত প্রসূতি বিশেষজ্ঞ এবং স্ত্রীরোগ বিশেষজ্ঞ।   হিন্দুজা বর্তমানে মুম্বাইয়ের পিডি হিন্দুজা ন্যাশনাল হাসপাতাল অ্যান্ড মেডিকেল রিসার্চ সেন্টারে সম্মানিত প্রসূতি বিশেষজ্ঞ ও স্ত্রীরোগ বিশেষজ্ঞ হিসেবে  রয়েছেন ।   পুরস্কার    ইয়ং ইন্ডিয়ান অ্যাওয়ার্ড (১৯৮৭)  মহারাষ্ট্র রাজ্যের অসাধারণ মহিলা নাগরিক জয়সি পুরস্কার(১৯৮৭)  মেধাবী মহিলাদের জন্য ভারত নির্মাণ পুরস্কার (১৯৯৪)  বোম্বায়ের মেয়র দ্বারা আন্তর্জাতিক মহিলা দিবস পুরস্কার (১৯৯৫; ২০০০)  ফেডারেশন অফ অবিস্টেট্রিকস অ্যান্ড গাইনোকোলজিকাল সোসাইটি অফ ইন্ডিয়া দ্বারা আজীবন সম্মাননা পুরস্কার (১৯৯৯)  মহারাষ্ট্রের গভর্নর ধনবন্তরী পুরস্কার (২০০০)  ভারত সরকার পদ্মশ্রী পুরস্কার (২০১১)    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:চিকিৎসায় পদ্মশ্রী প্রাপক বিষয়শ্রেণী:ভারতীয় নারী স্ত্রীরোগ বিশেষজ্ঞ বিষয়শ্রেণী:ভারতীয় স্ত্রীরোগ বিশেষজ্ঞ বিষয়শ্রেণী:২০শ শতাব্দীর ভারতীয় চিকিৎসক বিষয়শ্রেণী:ভারতীয় প্রসূতি বিশেষজ্ঞ বিষয়শ্রেণী:২০শ শতাব্দীর নারী চিকিৎসক বিষয়শ্রেণী:১৯৪৬-এ জন্ম বিষয়শ্রেণী:মহারাষ্ট্রের নারী বিজ্ঞানী